Alankomaiden hallituksen julistus sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 5 ja 97 artiklan mukaisesti



Virallinen lehti nro C 318 , 07/11/2000 s. 0001 - 0003



Alankomaiden hallituksen julistus sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 5 ja 97 artiklan mukaisesti (2000/C 318/01) Alankomaiden hallituksella on kunnia ilmoittaa seuraavaa. Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 5 ja 97 artiklan mukaisesti jäsenvaltioiden on täsmennettävä julistuksessa se sosiaaliturvaa koskeva lainsäädäntö, johon kyseistä asetusta sovelletaan, ja ilmoitettava asiasta neuvoston puheenjohtajalle. Alankomaiden hallitus haluaa joiltakin osin muuttaa ja täydentää 22 päivänä huhtikuuta 1987 Euroopan yhteisöjen virallisessa lehdessä C 107 julkaistua julistusta. Muutokset ja täydennykset liittyvät eräiden uusien lakien voimaantuloon. Yleinen työkyvyttömyyslaki (AAW) korvattiin 1 päivänä tammikuuta 1998 itsenäisten ammatinharjoittajien työkyvyttömyysvakuutusta koskevalla lailla (WAZ) ja lailla nuorten vammaisten työkyvyttömyyskorvauksista (Wajong). WAZ on pitkäaikaisen työkyvyttömyyden rahallisten seurauksien varalta otettava pakollinen vakuutus itsenäisille ammatinharjoittajille, johtaja-pääosakkaille (directeur-grootaandeelhouder) ja heidän kanssaan samassa työssä toimiville puolisoille. Jos WAZ-korvaus yhdessä perheen muiden tulojen kanssa on alle vähimmäistoimeentulorajan, voidaan lisätukea myöntää lisätukilain perusteella. Naispuolisilla WAZ-vakuutetuilla on oikeus äitiyskorvaukseen vähintään 16 viikon ajan. Wajong-laissa säädetään nuorille vammaisille maksettavasta vähimmäiskorvauksesta. Nuoreksi vammaiseksi katsotaan kansalainen, joka - 17-vuotta täyttäessään on työkyvytön, tai joka - tulee työkyvyttömäksi kyseisen päivän jälkeen ja on työkyvyttömäksi tulemista välittömästi edeltäneenä vuonna ollut vähintään kuusi kuukautta opiskelija. Wajong on mainittu asetuksen (ETY) N:o 1408/71 liitteessä II a. Yleistä perhe-eläkettä koskeva laki (ANW) tuli voimaan 1 päivänä heinäkuuta 1996. Laissa säädetään oikeudesta jälkeenelävien, puoliorpojen ja orpojen etuuksiin. ANW korvasi yleisen leskien ja orpojen vakuutusta koskevan lain (AWW). ANW:n piiriin kuuluvat henkilöt kuin AWW:n piiriin. Edellä olevan johdosta on tehtävä seuraavat täydennykset ja muutokset. a) Asetuksen 4 artiklan 1 ja 2 kohdassa tarkoitetut lainsäädäntö ja järjestelmät a) Sairaus- ja äitiysetuudet lisätään: "24 päivänä huhtikuuta 1997 annettu laki (Virallinen lehti 1997, 176) itsenäisten ammatinharjoittajien, muiden ammatinharjoittajien ja heidän kanssaan samassa työssä toimivien puolisoiden vakuutuksesta pitkäaikaisen työkyvyttömyyden rahallisten seurausten varalta sekä synnytystä koskevista etuusjärjestelyistä (laki itsenäisten ammatinharjoittajien työkyvyttömyysvakuutuksesta)". b) Työkyvyttömyysetuudet korvataan sanat "11päivänä joulukuuta 1975 annettu laki (Virallinen lehti 1975, 674) yleisestä työkyvyttömyysvakuutusjärjestelmästä (yleinen työkyvyttömyyslaki)" sanoilla "24 päivänä huhtikuuta 1997 annettu laki (Virallinen lehti 1997, 176) itsenäisten ammatinharjoittajien, muiden ammatinharjoittajien ja heidän kanssaan samassa työssä toimivien puolisoiden vakuutuksesta ptikäaikaisen työkyvyttömyyden rahallisten seurausten varalta sekä synnytystä koskevista etuusjärjestelyistä (laki itsenäisten ammatinharjoittajien työkyvyttömyysvakuutuksesta)". d) Työttömyyslakia koskevat täydennykset a, b ja c kohdan mukaisiin etuuksiin: korvataan lyhenne "AAW" lyhenteellä "WAZ". e) Vanhuusetuudet ja jälkeenelävien etuudet korvataan sanat "9 päivänä huhtikuuta 1959 annettu laki (Virallinen lehti 1959, 139) yleisestä lesken- ja orvonvakuutuksesta (AWW) sellaisena kuin se on viimeksi muutettuna" sanoilla "21 päivänä joulukuuta 1995 annettu laki (Virallinen lehti 1995, 690) jälkeenelävien vakuutusjärjestelystä (ANW)". d) Asetuksen 78 artiklassa tarkoitetut etuudet Korvataan sanat "9 päivänä huhtikuuta 1959 annettuun lakiin (AWW) perustuvat orvoneläkkeet" sanoilla "21 päivänä joulukuuta 1995 annettuun lakiin (ANW) perustuvat orvoneläkkeet"; korvataan sanat "26 päivänä huhtikuuta 1962 annettuun lakiin (AKW) perustuvat lapsilisät henkilöille, jotka saavat leskeneläkettä" sanoilla "26 päivänä huhtikuuta 1962 annettuun lakiin (AKW) perustuvat lapsilisät henkilöille, jotka saavat perhe-eläkettä". Täydellinen luettelo on siis seuraava: a) Asetuksen 4 artiklan 1 ja 2 kohdassa tarkoitettu lainsäädäntö ja järjestelmät a) Sairaus- ja äitiysetuudet: - 5 päivänä kesäkuuta 1913 annettu laki (Virallinen lehti 1913, 204) työntekijöiden sairausvakuutusjärjestelmästä (Ziektewet) sellaisena kuin se on viimeksimuutettuna, - 24 päivänä huhtikuuta 1997 annettu laki (Virallinen lehti 1997, 176) itsenäisten ammatinharjoittajien, muiden ammatinharjoittajien ja heidän kanssaan samassa työssä toimivien puolisoiden vakuutuksesta pitkäaikaisen työkyvyttömyyden rahallisten seurausten varalta sekä synnytystä koskevista etuusjärjestelyistä (Wet arbeidsongeschiktheidsverzekering zelfstandigen), - 15 päivänä lokakuuta 1964 annettu laki (Virallinen lehti 1964, 392) sairauskassavakuutusjärjestelystä, - 14 päivänä joulukuuta 1967 annettu laki (Virallinen lehti 1967, 655) erityisiä sairauskuluja koskevasta yleisestä vakuutuksesta (Algemene Wet Bijzondere Ziektekosten), - 7 päivänä kesäkuuta 1972 annettu laki (Virallinen lehti 1972, 313) asevelvollisia sotilaita ja heihin rinnastettavia henkilöitä koskevasta yleisestä järjestelystä työttömyyden rahallisten seurausten varalta (Wet arbeidsongeschiktheidsvoorziening militairen), b) Työkyvyttömyysetuudet: - 18 päivänä helmikuuta 1966 annettu laki (Virallinen lehti 1966, 84) työkyvyttömyysvakuutuksesta sellaisena kuin se on viimeksi muutettuna (Wet op de arbeidsongeschiktheidsverzekering), - 7 päivänä kesäkuuta 1972 annettu laki (Virallinen lehti 1972, 313) asevelvollisia sotilaita ja heihin rinnastettavia henkilöitä koskevasta yleisestä järjestelystä työttömyyden rahallisten seurausten varalta (Wet arbeidsongeschiktheidsvoorziening militairen), - 24 päivänä huhtikuuta 1997 annettu laki (Virallinen lehti 1997, 176) itsenäisten ammatinharjoittajien, muiden ammatinharjoittajien ja heidän kanssaan samassa työssä toimivien puolisoiden vakuutuksesta pitkäaikaisen työkyvyttömyyden rahallisten seurausten varalta sekä synnytystä koskevasta etuusjärjestelystä (Wet arbeidsongeschiktheidsverzekering zelfstandigen). c) Työttömyysetuudet: - 6 päivänä marraskuuta 1986 annettu laki (Virallinen lehti 1986, 566) työntekijöiden vakuutuksesta työttömyyden rahallisten seurausten varalta (Werkloosheidswet), - 6 päivänä marraskuuta 1986 annettu laki (Virallinen lehti 1986, 565) tulojärjestelystä sellaisten ikääntyvien ja osittain työkyvyttömien työttömien työntekijöiden osalta, joiden oikeus etuuteen työttömyyslain perusteella on päättynyt (Wet Inkomensvoorziening oudere en gedeeltelijk arbeidsongeschikte werkloze werknemers), sellaisena kuin se on viimeksi muutettuna, - 11 päivänä kesäkuuta 1987 annettu laki (Virallinen lehti 1987, 281) tulojärjestelystä sellaisen ikääntyvien ja osittain työkyvyttömien entisten itsenäisten ammatinharjoittajien osalta, joiden tulot ovat jatkuvasti alle vähimmäistoimeentulorajan ja jotka sen vuoksi ovat lopettanet yrityksensä tai ammatinharjoittamisen (Wet Inkomensvoorziening oudere en gedeeltelijk arbeidsongeschikte gewezen zelfstandigen), sellaisena kuin se on viimeksi muutettuna. d) Työttömyyslakia koskevat täydennykset a, b ja c kohdan mukaisiin etuuksiin: - 6 päivänä marraskuuta 1986 annettu laki (Virallinen lehti 1986, 562) lisätukien myöntämisestä etuuksiin oikeutetuille vähimmäistoimeentulorajaan asti WW:n, ZW:n, WAZ:in, WAO:n ja sotilaiden työkyvyttömyysjärjestelylain perusteella (Toeslagenwet). e) Vanhuusetuudet ja jälkeenelävien etuudet: - 31 päivänä toukokuuta 1956 annettu laki (WAZ) (Virallinen lehti 1956, 281) yleisestä vanhuusvakuutuksesta (AOW) sellaisena kuin se on viimeksi muutettuna, - 21 päivänä joulukuuta 1995 annettu laki (Virallinen lehti 1995, 690) jälkeenelävien vakuutusjärjestelystä (ANW) - Limburgin kivihiilikaivosten kaivostyöntekijöiden yleistä rahastoa koskeva eläkejärjestely (Algemeen Mijnwerkersfonds). f) Perhe-etuudet: - 26 päivänä huhtikuuta 1962 annettu laki (Virallinen lehti 1962, 160) säännöksistä, jotka koskevat yleistä, koko väestön kattavaa pakollista lapsilisävakuutusta (AKW), sellaisena kuin laki on viimeksi muutettuna. b) Asetuksen 50 artiklasa tarkoitetut vähimmäisetuudet Ei ole. c) Asetuksen 77 artiklassa tarkoitetut etuudet - 26 päivänä huhtikuuta 1962 annettuun lakiin (AKW) perustuvat lapsilisät. d) Asetuksen 78 artiklassa tarkoitetut etuudet - 21 päivänä joulukuuta 1995 annettuun lakiin (ANW) perustuvat orvoneläkkeet, - 26 päivänä huhtikuuta 1962 annettuun lakiin (AKW) perustuvat lapsilisät sellaisten henkilöiden osalta, jotka saavat perhe-eläkettä